కథ, కథనం కొత్తగా ఉండాలే గానీ.. బాక్సాఫీస్ వద్ద మంచి విజయాన్ని సొంతం చేసుకోవచ్చని మరోసారి నిరూపించిన చిత్రం ఘాజి. పక్కా కమర్షియల్ ఫార్మాట్లో వస్తున్న చిత్రాలకు భిన్నంగా 1971లో భారత్-పాకిస్థాన్ల మధ్య యుద్ధం సందర్భంగా విశాఖ తీరంలో జరిగిన పాక్ జలాంతర్గామి ‘ఘాజి’ ఎటాక్ను విశాఖ నావికాదళం ఎలా తిప్పికొట్టిందో తెరపై చూపించి ప్రశంసలు అందుకున్నాడు కొత్త డైరెక్టర్ సంకల్ప్ రెడ్డి. సినీ అభిమానులే కాదు.. విమర్శకులూ సినిమాపై ప్రశంసల వర్షం కురిపించారు. తొలి చిత్రంతోనే అందరి మన్ననలు అందుకున్న ఈ కొత్త డైరెక్టర్ ప్రస్తుతం తన రెండో చిత్రానికి రెడీ అయిపోయాడు. మెగా ఫ్యామిలీ హీరోతో రెండో చిత్రం చేసేందుకు సిద్ధమైపోయాడని టాక్. నాగబాబు తనయుడు వరుణ్తేజ్తో సినిమా చేయబోతున్నట్టు ఫిల్మ్నగర్ వర్గాలు అంటున్నాయి. వరుణ్ తేజ్ కోసం కూడా మరో ప్రయోగాత్మక చిత్రమే చేయబోతున్నట్టు సమాచారం. ప్రస్తుతం ఆ కథకు సంబంధించిన స్క్రిప్ట్పైనే సంకల్ప్ రెడ్డి దృష్టి సారించాడని తెలుస్తోంది. ఆ స్క్రిప్ట్ ఇప్పటికే దాదాపు పూర్తైందని, దానికి తుది మెరుగులు దిద్దుతున్నాడని ఫిల్మ్నగర్ వర్గాలు అంటున్నాయి. ఇక, ప్రస్తుతం వరుణ్ తేజ్.. శేఖర్ కమ్ముల డైరెక్షన్లో ఫిదా చేస్తున్నాడు. ఆ తర్వాత వెంకీ అట్లూరీ అనే కొత్త డైరెక్టర్తో సినిమా చేయబోతున్నట్టు ఇటీవలే వరుణ్ ప్రకటించాడు. మరి, ఆ సినిమా తర్వాత సంకల్ప్తో జత కడతాడా..? లేదా రెండు చిత్రాలను ఒకేసారి మేనేజ్ చేస్తాడా..? అనేది ప్రస్తుతానికి సస్పెన్స్.
katha, kathanam kottagaa undaale gaanee.. baxafis vadda manchi vijayaanni sontam chesukovachani marosari niroopinchina chitram ghaji. pakka comersial formatlo vastunna chitraalaku bhinnamgaa 1971loo bharat-paakisthaanla madhya yuddham sandarbhamgaa visakha teeramlo jarigina pak jalaantargaami ‘ghaji’ etaaknu visakha naavikaadalam ela tippikottindo terapai chuupinchi prasamsalu andukunnadu kotta director sankalp reddi. cinee abhimaanule kaadu.. vimarsakuluu cinemapai prasamsala varsham kuripinchaaru. toli chitramtone andari mannanalu andukunna ee kotta director prastutam tana rendo chitraaniki redy aipoyadu. mega famili heerotho rendo chitram chesenduku siddhamaipoyaadani tack. nagababu tanayudu varuntejto sinima cheyabotunnattu filmnagar vargaalu antunnayi. varun tej kosam kuudaa maro prayogaatmaka chitrame cheyabotunnattu samacharam. prastutam aa kathaku sambandhinchina scriptpine sankalp reddi drushti saarinchaadani telustondi. aa script ippatike daadaapu poortaindani, daaniki tudi merugulu diddutunnadani filmnagar vargaalu antunnayi. ika, prastutam varun tej.. shekhar kammula directionlo fida chestunnadu. aa tarvaata venki atluri ane kotta directortho sinima cheyabotunnattu itivale varun prakatinchaadu. mari, aa sinima tarvaata sankalptho jatha kadatada..? leda rendu chitraalanu okesari manage chestada..? anedi prastutaaniki suspens.